ชาร์ลอตต์

ชาร์ลอตต์ (อังกฤษ : Charlotte, North Carolina) เป็นเมืองที่ใหญ่ที่สุดในรัฐนอร์ทแคโรไลนา และมีขนาดใหญ่เป็นอันดับที่ 19 ของสหรัฐอเมริกา ชาร์ลอตต์ยังเป็นเมืองที่มีประชากรมากที่สุดในรัฐนอร์ทแคโรไลนา ประเทศสหรัฐอเมริกา และทำหน้าที่เป็นที่ตั้งของศาลากลางเทศมณฑลเมคเลินบูร์ก โดยในปี ค.ศ. 2020 เมืองชาร์ลอตต์มีประชากรประมาณ 874,579 คน ในปี 2008 มีประชากรประมาณ 671,588 คน ชาวเมืองชาร์ลอตต์เรียกว่า "Charlottean" ชื่อเมืองชาร์ลอตต์ตั้งชื่อเพื่อเป็นเกียรติแด่ สมเด็จพระราชินีชาร์ล็อทเทอแห่งสหราชอาณาจักร พระอัครมเหสีในสมเด็จพระเจ้าจอร์จที่ 3 แห่งสหราชอาณาจักร ภูมิอากาศ ชาร์ลอตต์มีลักษณะภูมิอากาศแบบอบอุ่นชื้นกึ่งเขตร้อน โดยมีฝนตกตลอดปี ฤดูร้อนมีอากาศร้อนและชื้น อุณหภูมิสูงสุดเฉลี่ย 30 ถึง 32 องศาเซลเซียส และต่ำสุดเฉลี่ย 19 ถึง 21 องศาเซลเซียส ส่วนฤดูหนาวอากาศอบอุ่นถึงเย็น อุณหภูมิสูงสุดเฉลี่ย 11 ถึง 13 องศาเซลเซียส และต่ำสุดเฉลี่ย 0 ถึง 2 องศาเซลเซียส หิมะในชาร์ลอตต์พบได้เพียงไม่กี่วันต่อปี โดยมักพบหิมะปะปนมากับฝน มีโอกาสพบมากในเดือนมกราคมและกุมภาพันธ์ และมี 58 วันที่อุณหภูมิตอนกลางคืนลดลงต่ำกว่าหรือเท่ากับจุดเยือกแข็ง ชาร์ลอตต์มีปริมาณหยาดน้ำฟ้ารวมทั้งปีอยู่ที่ประมาณ 1,100 มิลลิเมตร ฝนตกเฉลี่ย 112 วันต่อปี และมีแสงแดดรวมทั้งปีมากกว่า 2,800 ชั่วโมง อ้างอิง